पनागर विधानसभा निर्वाचन क्षेत्र

पनागर विधानसभा निर्वाचन क्षेत्र भारत में मध्य प्रदेश राज्य के 230 विधानसभा निर्वाचन क्षेत्रों में से एक है। यह जबलपुर लोक सभा निर्वाचन क्षेत्र का एक खंड है।

यह जबलपुर जिले के अन्तर्गत आता है।

भौगोलिक व आर्थिक स्थिति
जबलपुर शहर की सीमा पर पनागर विधानसभा है। यह जबलपुर को उत्तर और पूर्व दोनों ओर से घेरे हुए है। पनागर विधानसभा में दो बड़े कस्बे शामिल हैं, इसमें पनागर और बरेला इन दोनों ही नगर परिषद में ज्यादातर छोटे और मझोले किस्म के व्यापारी स्थानीय जरूरत के समान का व्यापार करते हैं। यहां कोई बड़ा बाजार नहीं है। पनागर विधानसभा में बड़ी आबादी खेती पर निर्भर है। यहां गेहूं, धान और सब्जी की खेती होती है। वहीं शहर के करीब होने की वजह से यहां भी खेतों में प्लाट काटने का व्यापार बड़े पैमाने पर पनप रहा है।

मतदाता जनाधार
पनागर विधानसभा क्षेत्र में कुल 2 लाख 55 हजार 972 मतदाता हैं, जिनमें 1 लाख 31 हजार 901 पुरुष मतदाता, 1 लाख 24 हजार  53 महिला मतदाता के साथ 18 अन्य मतदाता हैं।

विधानसभा में पिछड़ा वर्ग सबसे ज्यादा है, जिसमें पटेल और यादव समाज के सबसे ज्यादा लोग निवास करते हैं और इनका मुख्य व्यापार कृषि और पशुपालन है। हालांकि यहां आदिवासी जनजाति, अनुसूचित जाति और सवर्ण भी रहते हैं, लेकिन मुस्लिम मतदाताओं की संख्या बहुत कम है, लेकिन इस विधानसभा में जाति चुनाव का बड़ा मुद्दा नहीं होती। परिसीमन के पहले यह विधानसभा अनुसूचित जनजाति के लिए सुरक्षित थी, इसलिए यहां से कांग्रेस की कौशल्या गोटिया और बीजेपी के मोती कश्यप चुनाव जीत कर मध्य प्रदेश सरकार में मंत्री रहे हैं। कौशल्या गोटिया कांग्रेस की नेता थीं और आदिम जाति कल्याण मंत्रालय उनके पास था, 1998 में मंत्री थीं, वही मोती कश्यप मत्स्य पालन मंत्री रहे हैं।

विधानसभा सदस्य

टीप- यह विधानसभा क्षेत्र सन् 1980 से 2003 तक अनुसूचित जनजाति के लिए आरक्षित था।

चुनाव परिणाम

2023 विधानसभा चुनाव

2018 विधानसभा चुनाव

2013 विधानसभा चुनाव

2008 विधानसभा चुनाव

2003 विधानसभा चुनाव

इन्हें भी देखें

 पनागर

सन्दर्भ

मध्य प्रदेश के विधानसभा निर्वाचन क्षेत्र
जबलपुर ज़िला